**Kære forældre til børn i 2.- 4.klasse**

Så er vi klar til et nyt spejderhalvår med spændende, sjove og hyggelige aktiviteter for spejderne i 2.- 4. klasse.

De fleste gange mødes vi ved Missionshuset, hvor vi har vores lokaler i kælderen. Vi er dog rigtig meget ude, så husk at sende udetøj med efter vejret.

Alle der har lyst til at se om spejder er noget for dem, er velkomne til opstartsmøde torsdag d. 22.august. Vi mødes på græsarealet bag Missionshuset kl. 18.00 og slutter samme sted kl. 19.30. Husk tøj efter vejret.


Vi glæder os til et aktivt halvår sammen med en masse friske og dejlige børn. I efteråret vil vi arbejde med **spejderfærdigheder** og mærkerne ”**jeg kan selv**” og ”**kok**”.

**Tørklædemærket**: Som spejder kan man tage en række special-mærker, bl.a. tørklædemærket. Det indebærer at man skal bære sit tørklæde i 365 dage. Vi har besluttet at alle børn, kan tage tørklædemærket, hvis de har lyst og at forældrene er indforstået. Vi har vedhæftet de udførlige regler til programmet. Vi begynder tørklædemærket den 29. august.

**Vandrerskjold**: Torsdag den 5. september er der Fritterfest, men for 4. klasserne er der mulighed for at tage 10 km. Vandrerskjold. Vi mødes kl. 17 og er færdige kl. 20.


Forældrehjælp: Vi er fire faste ledere hos ulvene, men indimellem kan vi ikke være der, indimellem kræver vores program ekstra forældrehjælp. Derfor må I meget gerne melde ind, hvis I kan give en hånd med på vores møder. Vi skriver ud de dage vi har brug for ekstra hjælp.

Hilsen Tina, Rikke, Linda og Margrethe



Program efteråret 2019

|  |  |  |
| --- | --- | --- |
| Dato/hvad | Sted | Husk |
| 22. august  Opstartsmøde | Missionshuset  kl. 18.00-19.30 | Vi er ude – tøj efter vejret |
| 29. august  Spejderfærdigheder + ”kok” | Missionshuset  kl. 18.00-19.30 | Vi er ude – tøj efter vejret |
| 5. september  Aflysning for 2+3 klasse pga. fritterfest  4. Klasse kan tage 10 km. Vandrerskjold | Missionshuset  kl. 17.00-20.00 | Nærmere info følger for 4. klasse |
| 12. september  ”Jeg kan selv” løb | Missionshuset  kl. 18.00-19.30 | Vi er ude – tøj efter vejret |
| 19. september  ”Jeg kan selv” opgaver | Missionshuset  kl. 18.00-19.30 | Vi er ude – tøj efter vejret |
| 22. september  Blicherdysten - Blokhuset | Blokhuset ved Hald Sø | Info på seddel |
| 26. september  Fuldmånemøde | Bålhuset ved Tange sø  kl. 18.00-19.30 | Vi er ude – tøj efter |
| 3.oktober  Aflyst pga weekendtur |  |  |
| 5-6. oktober  Weekendtur til Trekanten | Trekanten  Lørdag kl. 10 – søndag kl. 10.30 | Invitation følger |
| 10. oktober  ”Kok” – vi laver mad på bål | Missionshuset  kl. 18.00-19.30 | Vi er ude – tøj efter vejret |
| 18. oktober  EFTERÅRSFERIE |  |  |
| 24. oktober  Forberede BUSK gudstjeneste | Missionshuset  kl. 18.00-19.30 | Kirken ansvarlig |
| 27. oktober  Vi deltager i BUSK gudstjeneste | Ans kirke  10.00-11.30 |  |
| 31. oktober  Aflyst pga. halloween |  |  |
| 7. november  ”Kok” – vi laver mad på komfur, tangia, ovn | Trekanten  kl. 18.00-19.30 | Vi er ude – tøj efter vejret |
| 14. november  ”Jeg kan selv” – kreativ juleværksted | Missionshuset  kl. 18.00-19.30 |  |
| 21. november  Storspejderne laver løb til ulve | Missionshuset  kl. 18.00-19.30 | Vi er ude – tøj efter vejret |
| 28. november  Juleafslutning – banko, hygge, udlevering af mærker | Missionshuset  kl. 18.00-19.30 |  |
| 30. november  Juletur for hele familien | Bålhuset Tange sø  10-12 | Info følger |
| 25. januar 2020  Generalforsamling + spejderhygge for hele familien | Trekanten  10-12 | Info følger |



**Hvornår skal du bære dit tørklæde?**

Spejdertørklædet skal **altid**bæres synligt, 365 ud af 400 dage – også til f.eks. barnedåb, eksamen, på arbejdet eller i skolen.  
Tørklædet skal bæres rundt om halsen, og være bundet som et spejdertørklæde. Dette betyder, at man f.eks. ikke kan bruge sit tørklæde som hårbånd eller butterfly – medmindre man samtidigt også har et tørklæde på rundt om halsen.

**Hvornår behøver du ikke bære dit tørklæde?**

Der er et par situationer, hvor du må undlade at bære dit spejdertørklæde:

* Når du sover.
* Når du er i bad eller er i vand (i svømmehallen, på stranden).
* Hvis du er i en situation, hvor det påkræves, at du bærer en type påklædning eller uniform, som ikke tillader, at du har spejdertørklæde på.  
  Fx i diverse sportsgrene, militæret eller som medarbejder i et supermarked.
* Hvis der er en sikkerhedsrisiko ved at have tørklædet på.
* Hvis du vælger at bruge 1 af dine i alt 35 bufferdage.

Helt generelt skal du være bevidst om, at du har et spejdertørklæde på og du bør tænke over, hvilke signaler du sender i samme ombæring. Husk, at du repræsenterer Spejder-bevægelsen når du har dit tørklæde på.